  Наталья Тетерина Удмуртиысь Каракулино ёросысь Ныргында гуртысь Надежда Ильина поръёс пӧлын «Данъяськисько, мон пор шуыса» туспуктэмъёсын вожвылъяськонын вормиз. Со сярысь конкурсэз радъясь «Кидшер» интернет-журналлэн сайтаз ивортэмын. Вожвылъяськонэ Марий Элысь но мукет улосвылъёсысь поръёс пыриськизы. Соос поръёслэсь йӧскалык лулчеберетсэс возьматӥсь туспуктэмъёсты келязы. Нош тужгес устоен Удмуртиысь пор нылкышнолэн ужез пусъемын. Тросэз туспуктэмъёс вормыны быгато вал, но жюрилэн ёзчиосыз огкылысь та ужез бырйизы Николай Любимов, конкурсэз радъясь комитетлэн кивалтӥсезВатсалом, «Данъяськисько, мон пор» шуыса фотоконкурс туэ ньылетӥзэ ортчиз. Солэн ужпумез – Россиын улӥсь поръёслэсь лулчеберетъя но историяя йылолъёссэс вӧлмытон.  Тегъёс: Лулчеберет Удмуртия поръёс йӧслыкъёс  